Авариягә эләккән Ләйлә Дәүләтова: «Ярый әле Камаз исән калды!» (ФОТО)

	Ләйлә Дәүләтова бүген санаторийда ял итә. Аңа хәтле сырхауханәдә ятып чыккан. Сәбәбе – авария. Күптән түгел Ләйлә үзенең өр-яңа Suzuki Grand Vitara машинасы белән Камазга бәрелгән.
 Бу хәл Чаллыга кергәндә килеп чыга. Ярый әле трассада булмаган, һәлакәтнең нәтиҗәләре аянычрак булырга мөмкин иде. Машина йөртү стажы 6 ел булса да, гадәттә, Ләйлә ерак юлларга йөргәндә үзе руль артына утырмый. Бу юлы Казаннан Чаллыга үзе килгән. Автошәһәрдә зур бер концерт буласы ул көнне. Хәтта мэр да киләсе икән. Хәер, Ләйлә чарага өлгерә. Аның артыннан авария булган урынга машина җибәрәләр. 

Менә Камаз белән “үбешкән” “Grand Vitara”ның фотосы. Хәзер машина ремонтта. 1-2 атнадан гына тәгәрмәченә баса ди. Хуҗасы исә үзен санаторийда “ремонтлый”. Ләйлә әллә ни аптырап ятмый. “Хәзер менә ел буенда җыелган заказ җырларын язырга, газеталар укырга, интернетка керергә, “Матбугат.ру”ны актарырга вакыт табылды,” – ди ул. Ә аварияне шаярып кына искә ала: “Ярый әле Камаз исән калды!”. 
  
	---	
Матбугат.ру

	№ --- | 17.04.2013	


